open-index/open-wikipedia-markdown huggingface dataset:
Dorrit von Fieandt

**Dorrit Margareta von Fieandt** (o.s. **Flinkenberg**; 5. marraskuuta 1927 Helsinki – 14. elokuuta 2021 Helsinki) oli suomalainen keramiikkataiteilija, joka saavutti maailmanmainetta eritoten Arabian tehtaiden koristemaalarina.

Von Fieandt haki 16-vuotiaana salaa vanhemmiltaan Ateneumin piirustuskouluun ja opiskeli sitten Taideteollisessa oppilaitoksessa vuosina 1944–1949 ensin tekstiiliosastolla, sitten keramiikkaosastolla ja jonkin verran myös graafisella osastolla. Hänen opettajiaan olivat muiden muassa Arttu Brummer, Elsa Elenius ja Rafael Blomstedt sekä Birger Kaipiainen. 1948 syksyllä hän opiskeli Kunstfagskolenissa Oslossa. Lisäksi hän opiskeli 1950-luvun lopulla Vapaassa taidekoulussa, jossa häntä opettivat Sam Vanni, Torger Enckell ja Unto Pusa. Hän työskenteli omassa ateljeessaan vuosina 1949–1954 ja 1965–1986.

Vuosina 1986–1998 von Fieandt työskenteli vierailevana taiteilijana Arabian tehtaiden taideosastolla, jossa hänellä oli oma työhuone. Hänen tunnetuimpia töitään ovat Arabian esineiden kuvioaiheet *Palermo, Poetic, China Tea* sekä *Hubertus*.

Von Fieandt osallistui useisiin eri puolilla Eurooppaa ja maailmaa pidettyihin yhteisnäyttelyihin. Samoin hänellä oli parikymmentä yksityisnäyttelyä Suomen lisäksi Saksassa, Alankomaissa ja Ruotsissa. Dorrit von Fieandtin töitä on sekä suomalaisissa kokoelmissa että kokoelmissa Ruotsissa.

Vuonna 1993 Tasavallan presidentti myönsi Dorrit von Fieandtille Pro Finlandia -mitalin.

Von Fieandt julkaisi myös kolme romaania vuosina 2000–2003: *Bröllop 1925*, *Minns du 30-talet, Theresa?* ja *Krigsvinter på Larssäter*.

Dorrit von Fieandtin puoliso on vuodesta 1950 ollut diplomaatti, varatuomari Berndt Johan von Fieandt. Heillä on kolme lasta.
__NOTOC__
## Katso myös
* von Fieandt

## Lähteet
* 
* Dorrit von Fieandtin CV Arabian tehtaiden sivuilla

### Viitteet

## Kirjallisuutta
*
Inside the Mystery

**Inside the Mystery** on Ken Hensleyn vuonna 2006 julkaisema kokoelma, joka sisältää albumit *[[The Last Dance (Ken Hensleyn albumi)|The Last Dance]]* ja *[[Cold Autumn Sunday]]*.

## Kappaleet
Kaikki kappaleet kirjoittanut Hensley, ellei toisin mainittu.

### CD 1: [[The Last Dance (Ken Hensleyn albumi)|The Last Dance]]
# 
# 
# 
# 
# 
# 
# 
# 
# 
# 
# The Last Dance (El Gitano Viejo)

### CD 2: [[Cold Autumn Sunday]]
# 
# 
# 
# 
# 
# 
# 
# 
# 
# 
# 
# 
# 
#
Cold Autumn Sunday

**Cold Autumn Sunday** on Ken Hensleyn vuonna 2005 julkaisema albumi, jossa hän soitti uusiksi suosikkikappaleitaan ensimmäisiltä soololevyiltään. Mukana on myös uusi kappale *Romance*.

## Kappaleet
# Send Me An Angel *(Hensley/Williams)*
# Inside The Mystery *(Hensley/Williams)*
# When *(Hensley)*
# Longer Shadows *(Hensley)*
# Secret *(Hensley)*
# Brown Eyed Boy *(Hensley)*
# Cold Autumn Sunday *(Hensley)*
# Romance *(Hensley)*
# Woman *(Hensley)*
# The House On The Hill *(Hensley)*
# When Evening Comes *(Hensley)*
# Go Down *(Hensley)*

### Bonus kappaleet
# Through The Eyes Of A Child (original demo version) *(Hensley)*
# Do You Feel Alright *(Hensley)*

## Kokoonpano
*Ken Hensley – kitara, koskettimet, laulu, piano
* Ovidio Lopez – kitara 
* Alvaro Martialay – basso
* Tommy Lopez – rummut 
* Daniel Saiz – akustinen kitara, taustalaulu
* Paz Kolchugin – taustalaulu
* Victor Jorda Lledo – koskettimet
Kuluksen rautatieasema

**Kuluksen rautatieasema** () oli rautatieliikennepaikka Rovaniemen kaupungissa rataosalla Laurila–Kelloselkä. Liikennepaikka sijaitsi Olkkajärven kaakkoispuolella, noin 23,1&nbsp;ratakilometrin päässä Rovaniemen rautatieasemalta ja noin 61,6&nbsp;ratakilometrin päässä Kemijärven rautatieasemalta. 

Alun perin liikennepaikalla oli sivuraiteet pääraiteen molemmin puolin. Näistä pääraiteen pohjoispuolella sijaitsi puolipitkä niin sanottu *napero*, joka alkoi asemarakennuksen itäpuolelta ja päättyi ratapihan itäpäähän. Raidetta käytettiin alun perin kuormausraiteena. Pääraiteen eteläpuolella oli täyspitkä, noin 600&nbsp;metrin mittainen raide, jota voitiin tarvittaessa tavaran kuormauksen lisäksi käyttää junien kohtaamisiin. Nykyisin ratapiha on purettu. Liikennepaikalta johdettiin myös 1,5 kilometrin pituinen satamarata, joka purettiin 1946.

Asemarakennus on rataosalle tyypillinen Lapin sodan jälkeen rakennettu lautavuorattu talo, joka on todennäköisesti Jarl Ungernin suunnittelema. Nykyisin rakennus on yksityisomistuksessa. Asemalle ei ollut alun perin tieyhteyttä, mutta se on rakennettu paikalle 2000-luvulla.

Liikennepaikka avattiin liikenteelle 15. joulukuuta 1932. Miehitys lopetettiin jo 1970 ja tavaraliikenne 1976. Henkilöliikenteen pysähdykset lakkautettiin 31. toukokuuta 1992, ja itse liikennepaikka lakkautettiin 9. tammikuuta 2005.

Rautatie ylittää pohjoisen napapiirin vajaat yhdeksän kilometriä Kuluksen asemalta Kemijärven suuntaan.

## Lähteet

## Aiheesta muualla
* Kuva Kuluksen asemarakennuksesta
Kibō

**Kibō** (; ;  eli *JEM*) on Kansainvälisen avaruusaseman japanilainen moduuli. Se laukaistiin kiertoradalle vuoden 2008 ja 2009 aikana kolmella erillisellä avaruussukkulalennolla.

## Rakenne
Kibō on suurin Kansainvälisen avaruusaseman moduuleista. Ohjelman alussa se oli pienin, mutta muut avaruusasemaan osallistujat pienensivät omia moduulejaan, kun taas Kibōn mitat säilyivät muuttumattomina.

Kibō koostuu neljästä pääosasta.

### Paineistettu moduuli
Pressurized Module eli PM on Kibōn paineistettu ydinosa, joka on tarkoitettu avaruuslentäjiä varten. Moduulin päässä olevasta ilmalukosta ei voi lähteä avaruuskävelylle, vaan se on tarkoitettu EF:n hyötykuorman sisään siirtämiseen. Se on sylinterin muotoinen, 11,2 metriä pitkä ja 4,4 metriä halkaisijaltaan. Siinä on kymmenen hyötykuormatelinettä (ISPR).

### Ulkopuolinen lavetti
Exposed Facility eli EF on PM:n ulkopuolella sijaitseva 5,0 m leveä, 3,8 m korkea ja 5,2 m pitkä koealusta. Sille asennetaan mittalaitteita, jotka ovat avaruuden tyhjiössä ja säteilyssä. Näihin kuuluu mm. Suomessa Oxford International-yhtiössä JAXAlle toteutettu MAXI-röntgeninstrumentti.

### Experiment Logistics Module
Experiment Logistics Module on kaksiosainen varasto- ja kuljetusmoduuli. 

#### Experiment Logistics Module Pressurized Section
Experiment Logistics Module Pressurized Section eli ELM-PS on paineistettu PS:ään yhteydessä oleva varastotila.

ELM-PS laukaistiin Endeavourin lennolla STS-123 11. maaliskuuta 2008 ja asennettiin väliaikaisesti Harmony-moduuliin. Se siirrettiin lopulliselle paikalleen PS:n päälle lennolla STS-124.

#### Experiment Logistics Module Exposed Section
Experiment Logistics Module Pressurized Section eli ELM-ES on paineistamaton EF:ään kiinnitettävä osa. Siihen voidaan kiinnittää kolme hyötykuormaa ja kuljettaa sitä niiden kanssa avaruussukkuloilla.

### Remote Manipulator System
Remote Manipulator System eli JEMRMS on PM:n ilmalukon päälle kiinnitetty kaksiosainen robottikäsi, joka palvelee EF:ää ja ELM-ES:ää. Sekä "käsivarressa", Main Arm (MA), että "kämmenessä", Small Fine Arm (SFA), on kuusi niveltä.

## Laukaisu
Aseman laukaisusta vastaava NASA laukaisi moduulit avaruusasemalle kolmella lennolla seuraavasti:

* *Experiment Logistics Module Pressurized Section* laukaistiin maaliskuussa 2008 avaruussukkula Endeavourin lennolla STS-123.
* *Pressurized Module* ja *Remote Manipulator System* laukaistiin 1. kesäkuuta 2008  avaruussukkula Discoveryn lennolla STS-124.
* Exposed Facility (EF) ja Exposed Section (ELM-ES) laukaistiin kesällä 2009 avaruussukkula Endeavourin lennolla STS-127.

## Kuvia


Kuva:ISS Kibo module.jpg|PS kokoonpanossa
Kuva:Kibo PM interior.jpg|PM sisältä avaruudessa
Kuva:Kibo EF in TKSC-01.jpg|EF kokoonpanossa
Kuva:Kibo ELM-PS module in April 2007.jpg|ELM-PS kasattavana
Kuva:Kibo PM and ELM-PS.jpg|ELM-PS avaruudessa
Kuva:Kibo ELM-ES in TKSC-01.jpg|ELM-ES kokoonpanossa
Kuva:Kibo JEM-RMS in KSC-01.jpg|JEMRMS kokoonpanossa
Kuva:Iss022e020261.jpg|Creamer, Noguchi ja Williams Kibōssa


## Lähteet

## Aiheesta muualla

*KIBO at JAXA site
Juha Junno

**Juha Seppo Junno** (s. 16. marraskuuta 1958 Haapavesi) on eläkkeellä oleva urheilujohtaja. Junno toimii SM-Liigaseura Oulun Kärppien hallituksen puheenjohtajana syyskuusta 2024 lähtien. Junno on myös aiemmin työskennellyt Kärpissä.

Hän toimi pitkään jääkiekkoseura Oulun Kärppien toimitusjohtajana. Hän toimi tehtävässään syksystä 1996 vuoteen 2017. Aiemmin hän on toiminut SM-liigajoukkue KalPan junioripäällikkönä vuosina 1985–1986, apuvalmentajana 1986–1988, päävalmentajana 1988–1993 ja toimitusjohtajana 1993–1996 sekä Jääkiekkoliiton aluevalmentajana Savo-Karjalassa vuosina 1982–1985. Junno oli päävalmentaja, kun KalPa voitti SM-hopeaa vuonna 1991.

Koulutukseltaan Junno on luokanopettaja. Hän suoritti luokanopettajantutkinnon Raumalla vuonna 1980. Hän on naimisissa. Hänellä on vaimonsa Anna-Kaisa Junnon kanssa kaksi tytärtä.

Junnon pelinumero (10) jäädytettiin Haapaveden jäähallin kattoon 13. tammikuuta 2018.

## Lähteet
The Life and Death of Peter Sellers

**The Life and Death of Peter Sellers** (televisioesityksessä käytetty nimeä *Peter Sellersin elämä*) on vuonna 2004 valmistunut näyttelijä Peter Sellersistä kertova elämäkertaelokuva. Elokuva perustuu Roger Lewisin samannimiseen kirjaan. Elokuvan on ohjannut Stephen Hopkins ja pääosassa Sellersiä näyttelee Geoffrey Rush. Muissa rooleissa Miriam Margolyes on Peterin äiti Peg Sellers, Emily Watson hänen ensimmäinen vaimonsa Anne Howe, Charlize Theron on hänen toinen vaimonsa Britt Ekland, John Lithgow on Blake Edwards, Stephen Fry on Maurice Woodruff ja Stanley Tucci on Stanley Kubrick.

Elokuvassa Sellersiä kuvaillaan omalaatuiseksi neroksi, jolla ei ollut omaa minää. Sellers jäi usein roolihahmojensa vangiksi ja hänen sanotaan olleen "ikuinen lapsi" joka haki jatkuvasti hyväksyntää läheisten keskuudessa. Vaikka Sellers tarjosi huumoria ja naurunaihetta koomikonurallaan sadoille miljoonille ihmisille, oli hänen siviilielämänsä varsin synkkää ja pirstaloitunutta, eikä vähiten epäonnistuneiden avioliittojen ja näyttelijän itsekkyyden vuoksi.

Elokuva käy melko perusteellisesti läpi Sellersin elämän aina koomikonuran alkuvaiheilta, eli *[[The Goon Show]]* -nimisestä radio-ohjelmasta aina hänen viimeiseen menestyselokuvaansa, *[[Tervetuloa Mr. Chance!]]*, saakka. Rush naamioidaan useasti myös tunnetuiksi Sellersin näyttelemiksi hahmoiksi, joita ovat muun muassa Tohtori Outolempi ja *[[Vaaleanpunainen pantteri]]* -elokuvien komisario Jacques Clouseau. Läpi käydään myös useita Sellersin tähdittämiä elokuvia ja niiden hauskoja, vakavia ja osittain tragikoomisiakin kuvausvaiheita.

Rush sai roolistaan koomikko Peter Sellersinä vuonna 2005 sekä Emmy- että Golden Globe -palkinnon parhaasta miespääosasta.

## Näyttelijät

## Lähteet
USS Akron

**USS Akron** (ZRS-4) oli toinen Yhdysvaltain laivaston kolmesta Yhdysvalloissa rakennetusta jäykkärunkoisesta ilmalaivasta. Sen rakennutti Goodyear-Zeppelin yhtiö Akronissa, Ohiossa ja se otettiin palveluskäyttöön 27. lokakuuta 1931. Sitä käytettiin yhdessä sisaraluksensa USS Maconin (ZRS-5) kanssa jäykkärunkoisten ilmalaivojen teknisen ja operationaalisen laivastokäytön tutkimiseen. 

Akron joutui 4. huhtikuuta 1933 ankaraan myrskyyn New Jerseyn rannikolla ja pian keskiyön jälkeen se syöksyi pyrstö edellä mereen. Vain kolme aluksen 76:sta miehistön jäsenestä selvisi onnettomuudesta hengissä. Miehistölle ei ollut aluksessa pelastusliivejä, eikä täytettäviä kumilauttoja, joka osaltaan selittää uhrien suuren määrän.

Akron oli 239 metriä pitkä. Akron käytti lentämiseen Yhdysvalloissa riittoisaa heliumia, jota säiliöön mahtui noin 184&nbsp;000 kuutiometriä. Eurooppalaiset ilmalaivat käyttivät lentämiseen vetyä; helium on painavampaa mutta sen etuna on palamattomuus. Akronin toimintamatka oli täydessä 70&nbsp;000 litran bensiinilastissa 16&nbsp;900 kilometriä. Liikkumiseen Akron käytti kahdeksaa bensiinikäyttöistä 420 kW:n moottoria.

## Katso myös

*USS Macon
*Curtiss F9C Sparrowhawk

## Lähteet
Naval Historical Center: USS Akron (ZRS-4), Airship 1931-1933
Paul-Anders Simma

**Paul-Anders Simma** (s. 27. syyskuuta 1959 Kaaresuvanto) on suomensaamelainen elokuvaohjaaja.

Kun norjalaisen Nils Gaupin *[[Tiennäyttäjä]]* (1987) oli ensimmäinen saamelainen pitkä elokuva, Simman elokuva *[[Sagojogan ministeri]]* (1997) oli toinen. Tämän jälkeen saamenkielisiä pitkiä elokuvia ei ole valmistunut. *Sagojogan ministeri* on veijarikomedia vankikarkurista, joka saapuu pieneen lappalaiseen Norjan, Suomen ja Ruotsin risteyspisteessä sijaitsevaan kylään. Häntä erehdytään luulemaan Suomen hallituksen ministeriksi. Mies käyttää erehdystä hyväkseen saavuttaakseen luottamusta kyläläisten keskuudesta.

Simma on opiskellut elokuvan tekoa Tukholman *Dramatiska institutetissa*. Hänen saamelaispojan ensimmäisestä tansseissa käynnistä kertova lyhytelokuvansa *Let’s Dance* (1992) voitti Risto Jarva -palkinnon Tampereen lyhytelokuvajuhlilla 1992. Tämän lisäksi Simma on tehnyt muun muassa dokumenttielokuvan *[[Antakaa meille luurankomme]]* (1999), joka kertoo saamelaisaktivisti Nils Sombystä, joka yritti saada esi-isiensä luurangot takaisin kotiseudulle. Elokuva voitti pääpalkinnon dokumenttielokuvien sarjassa Lyypekin pohjoismaisten elokuvien päivillä vuonna 1999.

## Lähteet
Ekhidna

**Ekhidna** (, "ekhis" ja tarkoittaa "naaraskyytä"), jota kutsuttiin myös kaikkien hirviöiden äidiksi, oli kaikkein vanhimmassa kreikkalaisessa mytologiassa esiintynyt hirviö, joka oli vyötäröstä ylöspäin nainen, mutta siitä alaspäin käärme. Hesiodos kuvailee hänen olleen puoliksi nymfi, jolla on kauniit kasvot ja kiiluvat silmät, ja puoliksi valtava, kauhistuttava käärme. Hän oli Forkyksen ja Keton tytär.

Hänen miehensä oli titaani Gaian ja Tartaroksen poika Tyfon, ja heistä polveutui useita muita hirviöitä, kuten Orthos, Kerberos, Khimaira, Lernan hydra ja Nemean leijona. Myös Ladon, hesperidien puutarhaa vartioinut lohikäärme, mainitaan useimmissa lähteissä hänen lapsekseen.

Ekhidnan surmasi sen nukkuessa Argos, satasilmäinen jättiläinen. Tosin varhaisissa tarinoissa Ekhidna rinnastetaan samaksi käärmeeksi, joka oli asetettu Delfoin oraakkelin vartijaksi, kunnes Apollon surmasi sen nuolillaan ottaen pyhäkön haltuunsa.

## Populaarikulttuuri
Ekhidna esiintyi 90-luvulla televisiosarjassa Hercules, jossa hänet kuvattiin liskomaisena hirviönä, jolla oli useita lonkeroita.

## Lähteet
CB Milton

**CB Milton** (oikealta nimeltään **Clarence Becker Milton**, s. 11. huhtikuuta 1968) on saksalainen elektronista musiikkia esittävä laulaja, joka vaikutti erityisesti 1990-luvun puolivälissä. Hänen tunnetuimpia kappaleitaan on muun muassa "*It's a Loving Thing*" sekä "*Send Me an Angel*".

Hän on syntynyt Surinamessa.

## Albumit
* It's My Loving Thing (1994)
* The Way to Wonderland (1996)
* From Here to There (1998)
* Old Soul (as Clarence Milton Bekker) (2012)
* Changes (as Clarence Bekker Band) (2020)

## Lähteet
T-Spoon

**T-Spoon** on alankomaalainen eurodancea esittävä yhtye. Yhtyeen perustivat vuonna 1991 räppäri Shalamon Baskin (alias Shamrock) ja Remy de Groot.

## Yhtyeen historiaa (1990-luku)
Amerikkalainen sotilas Shalamon Baskin suoritti vuonna 1991 palvelustaan Yhdysvaltain ilmavoimissa Belgiassa, jolloin hän tutustui joihinkin hollantilais- ja belgialaismuusikoihin, ja  osallistuu Hi Teck 3-yhtyeen albumin "The Easiest Way" äänittämiseen. Myöhemmin Baskin tutustuu säveltäjä Prince Perationiin, jonka kanssa hän perustuu T-Spoonin. Ensimmäisissä kappaleissa he tekevät yhteistyötä belgialaisten tuottajien Dominique Sasin ja Serge Ramaekersin kanssa.

Vuosina 1994-1995 yhtyeellä on levytyssopimus A La Bianca Recordsin kanssa. Erilaisten vierailevien muusikoiden yhteistyöllä tehdä useita hittejä, kuten muun muassa coverversio Janis Joplinin takavuosien hittikappaleesta *Mercedes Benz*, jossa laulaa yhdysvaltalainen laulaja Jean Shy.

Vuonna 1997 yhtye levytti kesähitin *Sex On The Beach*, joka nousi listoille monissa maissa. 

## Diskografia

### Studioalbumit
* Joy, Life & Pain (1994)
* Lexicon of Melody (1996)
* The Hit Collection (1997)
* T-Spoon (1999) 

## Lähteet

## Aiheesta muualla
Saksan 12. panssaridivisioona

**Saksan 12. panssaridivisioona** () oli Saksan armeijan panssariyhtymä toisessa maailmansodassa.

## Perustaminen
Divisioona muodostettiin lokakuussa 1940, kun 2. motorisoitu jalkaväkidivisioona muutettiin panssaridivisioonaksi. Divisioona oli valmis tammikuussa 1941.

## Historia
Heinäkuussa 1941 divisioona siirrettiin itärintamalle, jossa se osallistui Minskin piiritykseen ja hyökkäsi kohti Smolenskia. Myöhemmin divisioona siirrettiin pohjoiselle rintamalle, jossa se kärsi raskaita tappioita venäläisten talvihyökkäyksessä. Levon jälkeen divisioona osallistui taisteluihin Leningradin eteläpuolelle ja marraskuussa 1942 se siirrettiin Roslavlin lähelle keskiselle lohkolle. Kesän 1943 divisioona taisteli useissa suurissa taisteluissa otti osaa muun muassa Kurskin taisteluun ja syksyllä se taisteli puolustustaisteluissa Dneprillä. Helmikuussa 1944 divisioona siirrettiin osaksi epätoivoista puolustusta Leningradin alueelle. Divisioona vetäytyi yhdessä muiden saksalaisten kanssa, kunnes syyskuussa 1944 se joutui osaksi Kuurinmaan mottia. Divisioona taisteli toukokuuhun 1945 asti, jolloin se lopulta antautui neuvostoliittolaisille.

## Organisaatio

## Lähteet

*

### Viitteet

## Aiheesta muualla
* Feldgrau.com
101 (yhtye)

**101** eli Yxnollaykkönen oli vuosina 1994–1997 toiminut suomalainen eurodancea esittänyt yhtye. Nimi 101 on otettu yhtyeen keikkabussin rekisterinumerosta. Yhtye teki läpimurron vuonna 1995 kappaleillaan "Aamuyö" sekä "Sommartider", joka on cover Gyllene Tiderin kappaleesta. 101 katosi julkisuudesta kahden albumin jälkeen, joista jälkimmäinen ilmestyi vuonna 1997.

Vuonna 1994 julkaistu K-Telin kokoelma *[[Dance 2 Dance 2]]* -kokoelma sisältää "Sut tulen aina muistamaan" -kappaleen englanninkielinen version "101 feat. Sam D - I Will Always Love You".

Yhtyeen jäsen Eva on kotoisin Ruotsin kautta Kokkolasta, Marko H. Kouvolasta ja Jiipee Järvenpäästä.

101 teki paluun keikkalavoille vuonna 2015. 

## Diskografia
**Albumit**
* ''Aamuyö'' (K-Tel 1995)
* ''Yxnollaykkönen'' (K-Tel 1997)
**Singlet**
* "Sut tulen aina muistamaan" (K-Tel 1994)

* "Aamuyö" (K-Tel 1995)
* "Sua kaipaan" (K-Tel 1995)
* "Toisiimme turvauduttiin" (K-Tel 1995)
* "Kaiken sen jälkeen" (BMG 1996)
* "Luotan kohtaloon" (BMG 1996)
* "Haluan extaasiin" (K-Tel 1997)
* "Paeta jos voisin" (K-Tel 1997)
* "Sen minkä pyytää" (BMG 1997)

## Lähteet
Siilinjärven rautatieasema

**Siilinjärven rautatieasema** () on rautatieasema Siilinjärvellä Savon radan varrella. Siilinjärven aseman pohjoispuolella haarautuu rataosa Viinijärvelle.

Asema avattiin Kuopion ja Iisalmen välisen rataosuuden yhteydessä 1902.

Asemalla pysähtyvät kaikki Kuopion ja Iisalmen välillä kulkevat kaukojunat. Kaikki junat käyttävät raidetta yksi.

Siilinjärven aseman kautta kulkee runsaasti tavaraliikennettä, Viinijärven radalta tulee muun muassa Kemiran kemikaalikuljetuksia. Tämän lisäksi siilinjärveläinen Lujabetoni Oy tuottaa Siilinjärvellä betonisia ratapölkkyjä, jotka kuljetetaan käyttökohteeseensa Siilinjärven asemalta käsin. Ratapihalla on merkittävä rooli Viinijärven radan tavaraliikenteessä.

## Turvalaitteet
Siilinjärven ratapihalla on käytössä jo melko iäkäs WSSB GsII 63 -tyyppinen releasetinlaite. Päivisin liikenteenohjaustoiminnot hoitaa paikallinen junasuorittaja. Junasuorittaja myös kauko-ohjaa työaikanaan Kemiran Siemens DrS -releasetinlaitetta. Yöaikaan molemmat releasetinlaitteet ohjataan Pieksämäen liikenteenohjauskeskuksesta käsin.

Sekä Siilinjärven että Kemiran releasetinlaitteet on korvattu tietokoneasetinlaitteilla vuosina 2010–2011. Kokonaan Pieksämäen liikenteenohjauskeskuksesta ohjattavat uudet asetinlaitteet on otettu käyttöön loppuvuodesta 2011. Hankkeen kokonaiskustannukset olivat noin viisi miljoonaa euroa. 

## Lähteet
Lapinlahden rautatieasema

**Lapinlahden rautatieasema** () on rautatieasema Lapinlahdella Savon radan varrella. Asema avattiin Kuopio–Iisalmi-radan valmistuessa 1902.

Asemalla pysähtyvät kaikki Kuopion ja Iisalmen väliset kaukojunat. Asemalla tapahtuu päivän aikana yksi matkustajajunien kohtaus, jossa toinen juna käyttää raidetta yksi ja toinen raidetta kaksi. Muutoin kaikki junat käyttävät raidetta yksi. Lapinlahdella on tavaraliikennettä puutavaran lastaamisen muodossa.

Lapinlahden rautatieasema on tunnettu Juhani Ahon romaanista *[[Rautatie (romaani)|Rautatie]]*. Se tosin ilmestyi jo vuosia ennen kuin rata ulottui Lapinlahdelle, vuonna 1884. Taiteilija Eino Koistinen on tehnyt asemarakennuksen vieressä sijaitsevan *Matti ja Liisa* -patsaan muistuttamaan *Rautatien* päähenkilöiden, Matin ja Liisan, matkasta Lapinlahdelle rautatietä katsomaan.

Museovirasto on luokitellut asema-alueen valtakunnallisesti merkittäväksi rakennetuksi kulttuuriympäristöksi.

## Historia
Lapinlahti avattiin liikenteelle 1. heinäkuuta 1902, kun Kuopio–Iisalmi-rata valmistui. Asemarakennus valmistui samana vuonna, ja se rakennettiin Bruno Granholmin V luokan asemarakennuksen tyyppipiirustusten mukaan. Vuonna 1903 rakennettiin kaksoisvahtitupa, talousrakennukset ja maakellari. Asemarakennusta laajennettiin vuonna 1927 rakentamalla uusi odotushuone ja suurentamalla asemapäällikön asuntoa. 1970-luvun lopulla rakennus viemäröitiin.

Asemalta rakennettiin etelään soraraide, joka purettiin 1999. Vuonna 2000 Lapinlahden kunta hankki asema-alueen omistukseensa.

## Lähteet

## Aiheesta muualla

*VR: Lapinlahden rautatieasema
Suonenjoen rautatieasema

**Suonenjoen rautatieasema** () on rautatieasema Suonenjoella rataosalla . Asema avattiin kaupalliselle liikenteelle Kouvolan–Kuopio-radan valmistuessa vuonna 1889. Asemarakennus valmistui samana vuonna. Museovirasto on luokitellut Suonenjoen rautatieaseman ja sen ympäristön valtakunnallisesti merkittäväksi rakennetuksi kulttuuriympäristöksi.

Asemalla pysähtyvät kaikki rataosan kaukojunat. Kaikki matkustajajunat käyttävät raidetta yksi.

## Historia

Suonenjoen rautatieasema avattiin liikenteelle 1. lokakuuta 1889, kun Kouvola–Kuopio-rata valmistui. Samalla avattiin Iisvedelle johtava Iisveden rata. Asema sijoitettiin keskelle kirkonkylää. Asemarakennus rakennettiin Oulun radan IV luokan tyyppipiirustuksen nro 2 mukaan, ja se valmistui 1889. Rakennusta on muutettu vuosina 1899 ja 1915. Suonenjoelle rakennettiin myös yksipaikkainen veturitalli.

Suonenjoella oli lipunmyynti vuoteen 1998 saakka. Tavaraliikenne lakkautettiin 1. maaliskuuta 2002. Vuonna 2007 asemarakennus ja muita rakennuksia siirtyi Senaatti-kiinteistöille, joka myi ne Suonenjoen kaupungille vuonna 2010. Asema huutokaupattiin yksityiselle yritykselle vuonna 2018.

Vuonna 2016 Suonenjoen ratapihaa uudistettiin parantamalla laitureita ja alikulkutunnelia.

## Lähteet

## Aiheesta muualla

*VR: Suonenjoen rautatieasema
Haukivuoren rautatieasema

**Haukivuoren rautatieasema** () on rautatieliikennepaikka Savon radalla Mikkelin Haukivuorella.

Asema avattiin liikenteelle 1. lokakuuta 1889 ja se sijoitettiin lähelle Kyyveden rantaa, noin kuuden kilometrin päähän Haukivuoren kirkolta. Vuosina 1887–1889 rakennettu asemarakennus rakennettiin Oulun radan aseman tyyppipiirustusten mukaan. Sitä laajennettiin vuonna 1925 lähes kaksinkertaiseksi alkuperäistä rakennustapaa noudattaen. Aseman läheisyyteen vuonna 1901 perustetulle sahalle johdettiin 1920-luvulla sivuraide. Sahan toiminta päättyi vuonna 2008. Vesitorni purettiin 1970-luvulla ja asemarakennuksen katto vaihdettiin tiilikatosta peltikatoksi 1998. Se siirtyi vuonna 2005 yksityisomistukseen.

Miehitys Haukivuoren asemalla lopetettiin vuonna 1989. Paikallisten asukkaiden vastustuksesta huolimatta henkilöliikenteen pysähdykset Haukivuorella lakkautettiin aikataulukauden vaihtuessa 11. elokuuta 2014. Osa asemalla pysähtyneistä junavuoroista kuului liikenne- ja viestintäministeriön velvoiteliikenteeseen, mutta ministeriön mukaan kustannukset olivat liian suuret matkustajamääriin nähden. Nykyisin liikennepaikka toimii junakohtauspaikkana. Lähimmät henkilöliikenteen asemat ovat Mikkeli ja Pieksämäki.

## Lähteet
Perunavelli

**Perunavelli** on yksinkertainen pääasiassa perunasta ja maidosta valmistettu sosekeitto, joka on päijäthämäläinen perinneruoka.

## Lähteet

## Aiheesta muualla
*Ruokatieto sivuston ohje
Mäntyharjun rautatieasema

**Mäntyharjun rautatieasema** () on rautatieasema Mäntyharjulla Savon radan varrella. Asema avattiin Kouvola–Kuopio-radan yhteydessä 1. lokakuuta 1889. Asemalla pysähtyvät Kouvolan ja Kuopion väliset kaukojunat. Asemalla tapahtuu päivän aikana kaksi junakohtausta, jossa toinen junista käyttää raidetta yksi ja toinen raidetta kaksi. Muutoin junat käyttävät raidetta kaksi, paitsi S 69 Kajaaniin, joka käyttää raidetta yksi.

Mäntyharjun asema perustettiin neljän kilometrin päähän Mäntyharjun kirkolta. Rautatien myötä radan itäpuolisesta Asemankylästä kehittyi Mäntyharjun kuntakeskus. Asemarakennus rakennettiin vuosina 1887–1889 Oulun radan IV luokan tyyppipiirustusten mukaan. Rakennusta laajennettiin 1907 Bruno Granholmin tekemien suunnitelmien mukaisesti. Aseman ulkoasu on pysynyt pääosin alkuperäisenä.

1990-luvun lopussa asemalla suoritettiin remontti, jonka yhteydessä muun muassa laituri korotettiin. Asemarakennus ja muut rakennukset siityivät Senaatti-kiinteistöjen hallintaan vuonna 2007. Mäntyharjun kunta osti asemarakennukset kesällä 2016 ja kunnosti aseman julkisivun. Kunnostus saatiin valmiiksi vuonna 2018. Aseman sisätilat kunnostetaan, jos niille löytyy käyttöä.

Museovirasto on määritellyt Mäntyharjun rautatieaseman yhdeksi Suomen valtakunnallisesti merkittävistä rakennetuista kulttuuriympäristöistä.

Mäntyharju on esimerkiksi Hartolan ja Joutsan keskustaajamien lähin rautatieasema noin 60 kilometrin etäisyydellään molempiin.

Laiturin toisessa päässä on laituripolku ja toisessa portaikko sillalle.

## Lähteet

## Aiheesta muualla
Selkokielinen englanninkielinen Wikipedia

**Selkokielinen englanninkielinen Wikipedia** on englanninkielinen versio Wikipediasta, joka on kirjoitettu selkokielellä englanniksi. Se on tarkoitettu lapsille, englannin kielen opiskelijoille, ihmisille joilla on vaikeuksia lukemisessa tai vain tahtovat aiheesta perusasiat eivätkä syvällisemmin aiheesta. Artikkelien tarkoitus on auttaa erityisesti koulutehtävissä tai vain tarjota hauskuutta oppia uusia asioita. Selkokielisen englanninkielisen Wikipedian tarkoituksena on myös olla pohjana käännöksille muille kielille. Selkokielisessä englanninkielisessä Wikipediassa oli vuoden 2009 tammikuussa 54&nbsp;161 artikkelia ja 1. lokakuuta 2012 siellä oli 87&nbsp;703 artikkelia. Nykyään artikkelimäärä on noin .

Artikkelit käyttävät yksinkertaisempaa sanastoa sekä kielioppia kuin englanninkielinen Wikipedia. 

## Selkokielinen englanti
Artikkeleissa käytetään noin 800&ndash;1&nbsp;000 eri sanaa, jotka ovat englannin kielen yleisintä perussanastoa. Kielioppi on yksinkertaista, esimerkiksi lauseet ovat lyhyempiä. Artikkelit ovat myös tiiviitä ja lyhyitä, normaalisti noin 500&ndash;2&nbsp;000 sanaa pitkiä, korkeintaan 3&nbsp;000 sanaa. Artikkelit, jotka tarvitsevat monimutkaisempia tai harvinaisempia sanoja, sisältävät sanan selityksen selkokielellä.

## Aiheesta muualla

* Ohje selkokielisen englanninkielisen wikipedian artikkelin kirjoittamiseksi
Chinasat

**Chinasat** on kiinalaisen China Satellite Communication Corporationin (ChinaSatcom) operoima tietoliikennesatelliitti. Yhtiöllä on vuonna 2007 käytössään kymmenen satelliittia. 

Zhongxing 6B (ZX 6B) eli Chinasat 6B laukaistiin heinäkuun alussa 2007 Kiinasta. Satelliitti on ranskalaisen Alcatel Alenia Space -yhtiön rakentama ja on nk. Spacebus-4000C2-satelliitti. Sen pääasiallinen tehtävä on televisio-ohjelmien välitys Kiinaan 38:lla C-kaistan lähettimellä. Se painaa 4600 kg ja tuottaa 8,7 W sähkötehoa. Sen paikka on 115,5 astetta itäistä pituutta GEO-radalla. Käyttöikä on 15 vuotta. Laukaisu tehtiin Pitkä Marssi 3B-kantoraketilla.

Chinasat 9 laukaistiin 9. kesäkuuta 2008. Sen on rakentanut ranskalainen Thales Alenia Space.

## Lähteet
G (elokuva)

**G** (myös **G – som i gemenskap**, tv-esityksessä nimellä **Nuoruus ja hulluus**) on vuonna 1983 valmistunut Staffan Hildebrandin ohjaama ruotsalainen elokuva. Se on esitetty Suomen tv:ssä toukokuussa 1985 kahdessa osassa.

Elokuva käsittelee kolmea nuorta poikaa Kim, Robban ja Alexander, jotka ovat juuri lopettaneet koulun. Näillä kolmella pojalla on kaikilla erilaisia ongelmia, joiden kanssa he elokuvan edetessä taistelevat. Kim on rakastunut Miaan, mutta ei ole uskaltanut avautua hänelle. Robban joutuu helposti päihteiden kanssa ongelmiin. Hänen äitinsä ei tiedä huumeista mitään, mutta heillä on jatkuvasti riitaa Robbanin myöhäisistä yötapaamisista ja epäilyttävistä kavereista. Alexander on laulajana eräässä yhtyeessä.

Elokuvan soundtrackillä on kappaleita muun muassa artisteilta Eva Dahlgren, Nasa ja Barn, jolla on keskeinen rooli elokuvassa.

*G – som i gemenskap* pääsi mukaan teokseen *Tusen svenska klassiker*, johon koottiin vuonna 2009 tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.

## Musiikki
* Eva Dahlgren – Sexhets
* Eva Dahlgren – Strömningar
* Eva Dahlgren – Drömmar av guld
* Barn – Tre tusen meter
* Barn – Barnet i mig
* Barn – Tre vilda hav
* Nürnberg 47 – Hundarna brinner
* Nürnberg 47 – Spegelbild
* Nürnberg 47 – Venus in furs
* Nasa – Nattens drömmar
* Freestyle – Nattens dockor
* Niels Jensen – Delat samma cigarett
* Jon & Vangelis – I'll find my way home

## Rooleja

## Lähteet
* G IMDb-sivustolla
### Viitteet
Panic Room

**Panic Room** on vuonna 2002 ensi-iltansa saanut yhdysvaltalainen jännityselokuva. Elokuvan ohjasi David Fincher, ja sen pääosissa ovat Jodie Foster, Kristen Stewart ja Forest Whitaker.

## Juoni
Elokuva kertoo Meg Altmanista, joka muuttaa tyttärensä Sarahin kanssa suureen taloon Manhattanilla. Suuressa talossa kumpaakin kiinnostaa erityisesti turvahuone (), joka on talon parhaiten suojattu huone. Heti ensimmäisenä yönä taloon murtaudutaan ja Meg ja Sarah pakenevat turvahuoneeseen. Rikolliset ovat edellisen omistajan rahojen perässä, jotka on piilotettu jonnekin taloon. Rikollisilla ei ole aikomustakaan lähteä talosta, ja he yrittävät päästä turvahuoneeseen. Kaiken lisäksi kaikki puhelinlinjat on katkaistu, matkapuhelin väärässä huoneessa, Sarahilla on diabetes, eikä huoneessa ole hiilihydraattipitoista syötävää. Sarahin verensokeri laskee liian alas, ja hänelle tulee hypoglykemia. Hän tarvitsee glukagonipistoksen selvitäkseen.

## Näyttelijät
Toronto Sun

**Toronto Sun** on Kanadan Torontossa julkaistava englanninkielinen päivittäinen sanomalehti. Sanomalehteä julkaistaan tabloid-muodossa. Lehden ensimmäinen numero ilmestyi 1. marraskuuta vuonna 1971. 

Toronto Sunia pidetään vuonna 1971 lakkautetun Toronto Telegram -sanomalehden seuraajana. Lehden omistaa Postmedia-yhtiö, joka osti Toronto Sunin ja muut Sun Median englanninkieliset julkaisut Québecorilta keväällä 2015.

Lehti on tunnettu konservatiivispopulistisesta linjastaan ja päivittäisestä Sunshine Girlistä. Vuonna 2016 sen päivittäinen levikki oli noin 119&nbsp;000 kappaletta, ja vuonna 2015 viikkolevikki oli noin 849&nbsp;000.

## Lähteet

## Katso myös
*Sun News Network

## Aiheesta muualla
* Toronto Sun  (torontosun.com)
La Presse

**La Presse** on Kanadan Montrealissa julkaistava ranskankielinen päivittäinen sanomalehti. Broadsheet-koossa julkaistava sanomalehti perustettiin vuonna 1884. *La Presse* -sanomalehden omistaa Power Corporation of Canada -konserni tytäryhtiönsä Gesca Limitéen välityksellä.

Lehteä luonehditaan liberaaliksi ja hieman vasemmistolaiseksi. Se on kannattanut esimerkiksi samaa sukupuolta olevien avioliitto-oikeutta, Irakia vastaan käydyn sodan protesteja ja Kanadassa järjestettyä opiskelijamielenosoitusta. Lehden ulkoasu, formaatti ja kirjoittajakunta on uudistunut päätoimittaja Guy Crevierin (2001–) aikana, mikä on lisäänyt levikkiä ja etenkin nuorempien lukijoiden määrää.

Levikiltään *La Presse* on noussut Kanadan suurimmaksi ranskankieliseksi sanomalehdeksi ohi toisen laajalevikkeisen ranskankielisen sanomalehden, tyyliltään sensaatiohakuisemman *[[Le Journal de Montréal]]in* kanssa. Vuonna 2015 *La Pressen* viikkolevikki oli noin 1,74 miljoonaa kappaletta.

## Lähteet

## Aiheesta muualla
* Lehden sivusto  (lapresse.ca)
Tauno Kaukonen

**Tauno Kalevi Kaukonen** (11. elokuuta 1929 Tampere – 8. elokuuta 1983 Tampere) oli suomalainen kirjailija. Hänen pääteoksensa ovat romaanit *Klaani*, *Ken surmais suuren linnun* ja *Veräjättömän tarina*. *Klaanin* tarina on tunnettu myös Mika Kaurismäen elokuvana sekä Anssi Tikanmäen elokuvasävelmänä.

## Elämä
Kaukosen lapsuusajalle oli kuvaavaa paikkakunnalta toiselle muutto. Kaukoselle tutuiksi tulivat niin Viipuri kuin Jyväskyläkin. Nuoruutensa Kaukonen vietti pääosin Tampereella, johon hän vakiintui lopullisesti 1952. Ennen kirjailijan uraansa Kaukonen toimi muun muassa maanviljelijänä, maalarina ja rakennusmiehenä. 1950-1960 lukujen vaihteessa Tauno Kaukonen voitti kaksi kertaa Pirkanmaan kirjoituskilpailun. Tämä antoi uskoa tulevalle kirjailijauralle. Useita vuosia hiottu ja moneen kertaan uudelleen kirjoitettu esikoinen, romaani Klaani julkaistiinkin 1963. Kaikki kolme Kaukosen teosta ovat keskenään hyvin erityyppisiä aihealueeltaan, ympäristöltään ja kirjoitustyyliltään. Romaanista Klaani muodostui kuitenkin kirjailijan pääteos.

Kirja sai yksinomaan kiittäviä ja ylistäviä arvosteluja ja nousi julkaistujen kirjakauppaindeksien mukaan jopa 1964 vuonna myydyimpien kirjojen kakkossijalle. Jo 1960-luvulla elokuvaohjaaja Aito Mäkinen teki elokuvasopimuksen Tauno Kaukosen kanssa Klaanin filmatisoinnista. Elokuvaa ei kuitenkaan koskaan tehty näyttelijälakon takia. Vuonna 1983 Mika Kaurismäki teki Klaanista oman  elokuvaversionsa. Elokuvan ensi-ilta oli kuitenkin vasta 1984. Tauno Kaukonen ei ehtinyt itse nähdä kyseistä elokuvaa, sillä hän kuoli 1983.

Tauno Kaukonen oli näkyvä jäsen Pirkkalaiskirjailijoiden yhdistyksessä. Hän veti Tampereella lukuisia kynäilypiirejä. Tauno Kaukosen tuotantoon kuuluu myös näytelmiä, kuunnelmia sekä novelleja.

## Teoksia
* 
* 
*  E-kirja
* 
* 
* 

## Lähteet
Fysiikan lait

**Fysiikan lait** tai **luonnonlait** ovat luonnossa vallitsevasta säännönmukaisuudesta käytetty nimitys. Tieteelliset lait ovat tieteen vallitsevia hypoteeseja siitä, mitä luonnonlait ovat. Ne tieteelliset lait, jotka ovat tosia, ovat luonnonlakeja. 

Eräitä fysiikan tunnetuimmista laeista ovat Isaac Newtonin lait, jotka ovat nykyisin osa klassista mekaniikkaa, sekä termodynamiikan neljä peruslakia.

Luonnonlait ovat luonteeltaan erilaisia kuin lait oikeudenkäytössä tai uskonnoissa, koska ne eivät määrää, miten asioiden tulisi olla, vaan ainoastaan kuvaavat, miten ne ovat. Luonnonlakeja ei tule sekoittaa ajatukseen luonnollisesta laista, joka on etiikan alan käsite.

## Fysiikan lakien ominaisuuksia

Fysiikan lakien yleisiksi ominaisuuksiksi on ehdotettu muun muassa seuraavia (Richard Feynman, *Fysiikan lain luonne*):

* Lait ovat yleisesti tiettyjen säilymislakien mukaisia.
* Lait ovat usein olemassaolevien aika-avaruudellisten yhdenmukaisuuksien (symmetrioiden) ilmentymiä.
* Lait ovat tyypillisesti periaatteessa käännettävissä ajan suhteen, vaikkakaan ajan suuntaa itseään ei voida kääntää.

## Fysiikan lakeja
Fysiikan lakeihin kuuluvat muun muassa:

## Lähteet

## Aiheesta muualla

* Baaquie, Belal E.: *[http://www.srikant.org/core/phy11sep.html Laws of Physics] : A Primer*. Core Curriculum, National University of Singapore 
* 
* Francis, Erik Max: The laws list. Physics. Alcyone Systems 
* Pazameta, Zoran: The laws of nature . Committee for the scientific investigation of Claims of the Paranormal.
Luonnon lait

**Luonnon lait** (*Forces of Nature*) on Bronwen Hughesin ohjaama romanttinen komediaelokuva vuodelta 1999. Pääosissa näyttelevät Sandra Bullock ja Ben Affleck. Tarina kertoo newyorkilaismiehestä, jonka lento morsiamensa luo Georgiaan tyssää äkkirysäyksellä, mutta yllättävistä käänteistä huolimatta hän pyrkii perille hinnalla millä hyvänsä.

## Näyttelijät
Cold Creek Manor

**Cold Creek Manor**, televisioesityksessä käytetty myös nimeä **Cold Creek Manor – menneisyyden salaisuus**, on vuonna 2003 ensi-iltansa saanut kauhutrilleri. Elokuvan ohjasi Mike Figgis ja pääosissa olivat Dennis Quaid ja Sharon Stone.

## Juoni
Elokuva kertoo Tilsonin perheestä, joka muuttaa kauniille ja suurelle maatilalle New Yorkista. Alku näyttää lupaavalta ja kaikki näyttävät viihtyvän uudessa asuinpaikassa. Pian paikalle tupsahtaa Dale, talon entinen asukas. Perheen isä Cooper palkkaa hänet kunnostusapuun ja Dale viettää aikaa talossa. Perheen äiti Leah tuntuu tuntevan Dalen jollain tavalla. Asia vaivaa Cooperia, joka alkaa jo epäillä Dalen menneisyyttä.

## Näyttelijät
Dorothy Round Little

**Dorothy Edith Round Little** (13. heinäkuuta 1908 Dudley, Worcestershire &ndash; 12. marraskuuta 1982 Kidderminster) oli brittiläinen naistennispelaaja.

Helen Wills Moodyn kilpailijana tunnettu Little voitti kaksinpelin Wimbledonissa 1934 ja 1937, kun Moody ei osallistunut. Hän voitti mestaruuden myös 1935 Australian mestaruuskisoissa, joissa Moody ei   koskaan pelannut.  

## Grand Slam -finaalit kaksinpelissä
### Voitot (3)

### Loppuotteluhäviöt (1)

## Lähteet
Vihdin lukio

**Vihdin lukio** syntyi, kun kaksi Vihdissä sijainnutta lukiota, Nummelan lukio ja Vihdin yhteiskoulun lukio, yhdistyivät vuonna 2007. Lukio sijaitsee Nummelassa (Nummelanharjulla) entisen Nummelan lukion tiloissa ja sen yhteyteen rakennetussa lisärakennuksessa. Nykyisin lukiossa opiskelee noin 500 opiskelijaa ja se on mitoitettu noin 650:lle opiskelijalle. Opettajia on runsaat 30. 

Vihdin lukio on yleissivistävä lukio, kuten edeltäjänsäkin, eli siellä ei painoteta mitään erityistä oppiainetta. 

## Lähteet

## Aiheesta muualla
*Vihti: Vihdin lukio
*Vihdin lukio Facebookissa
Massakulttuuri

**Massakulttuuri** on 1900-luvun populaarikulttuurin kansalle teollisesti tuotettua viihdettä. Tällaisiksi mielletään esimerkiksi 1900-luvun alkupuolella yleistynyt elokuva, radion tarjoamat viihdemahdollisuudet sekä erilaiset menot ja huvit, kuten huvipuistot, rantalomat tai kansanteatterit. 

Massakulttuuri syntyi populaarikulttuurin pohjalle 1900-luvun alkuvuosikymmenillä. Se sai alkunsa teollistumisen voimakkaan kasvun seurauksena, kun maaseudulta kaupunkeihin muuttaneiden tehdastyöläisten palkkataso nousi ja työpäivä lyheni. Tehdastyön säännöllisyyden vuoksi kansalle jäi enemmän vapaa-aikaa ja varakkuutta, jonka saattoi panostaa lomailuun. Tavallisen kansan viihdyttämisestä alkoi kehkeytyä suurin talousala ikinä. Palvelujen ja hyödykkeiden tarjonta suuremmille massoille aikaansai kasvua teollisella sektorilla, jolloin työläisten varallisuus kasvoi entisestään ja syntyi kehä.

Myöhemmillä 1900-luvun vuosikymmenillä massakulttuurille tunnusomaiseksi tuli etenkin matkailu ja turismi.  50-luvulla suosittuja olivat etenkin ryhmämatkat, joiden uranuurtajana toimi Thomas Cookin matkatoimisto. Ryhmämatkailu alensi matkakustannuksia ja toi nopean ja helpon lentomatkailun lähelle kansaa. Suomessa Kalevi Keihäsen Keihäsmatkat lennätti vuodesta 1965 suomalaismatkailijoita ulkomaille.

## Lähteet
*
Nattari

**Nattari** on osa-alue Kangasalla ja se kuuluu Vatialan kaupunginosaan. Nattarin alueen rakennuskanta koostuu lähinnä kerrostaloista. Nattarissa asuu runsaasti lapsiperheitä. Nattaria sivuaa etelässä Tampereelta tuleva Kangasalantie, joka oli 1980-luvun lopulle saakka osa valtatie 12:a; nykyisessä tienumeroinnissa se on seututie 339.

## Nattarin alue
Nattari on ympärysmitaltaan suurin piirtein 7 kilometriä. Nattaria rajaa ja ympäröi Tampereen raja, Vehmainen, Kiveliö, Holvasti ja Lemponen. Nattari on lähellä Kaukajärveä ja Liuttua.

Alueen palveluja ovat muun muassa kirjasto, terveysasema, päivittäistavarakauppa ja pankki.
Hedelmäsuola

**Hedelmäsuola** on luontaistuote, joka auttaa muun muassa närästyksen poistossa. Sen teho perustuu antasidivaikutukseen, eli se vähentää mahan happamuutta yksinkertaisesti neutraloimalla ja sitomalla happoa. Suomessa tunnettuja hedelmäsuolavalmisteita ovat muun muassa Samarin ja Collett.

Samarinin vaikuttava aine on natriumkarbonaatti. 

## Koostumus
Tärkeimmät aineet ovat natriumbikarbonaatti, sitruunahappo ja natriumkarbonaatti.

## Lähteet

## Aiheesta muualla
* Tohtori.fi:n artikkeli hedelmäsuolasta
* Samarin hedelmäsuola
* Collett hedelmäsuola
Renault Sport Spider

**Renault Spider** on urheiluauto, jossa on takaveto ja Renault'n moottori kuljettajan selän takana. Auton idea syntyi, kun Renault halusi kasvattaa urheilullista imagoaan. Auto esiteltiin konseptina Geneven autonäyttelyssä vuonna 1995 ja se tuli myyntiin saman vuoden lopulla. Autoa valmistettiin vain puolentoista vuoden ajan, mistä johtuen se on hyvin harvinainen ja kallis myös käytettynä.

## Tekniikka

Auton kori on alumiinia joten se on kevyt ja kestävä, vaihdelaatikko ja moottori ovat yksi yhtenäinen yksikkö joka on sijoitettu poikittain konehuoneeseen.

## Moottori

Kone on Clio Williamsista tuttu 2,0-litrainen ja 150-hevosvoimainen rivinelonen.

* **[[Renault F -sarjan moottorit|F-sarjan]]** 2.0 (1998 cm3) - 110 kW (150 hv) @6000 r/min, 186 Nm @4500 r/min. (Kilpaversio 175 hv @7200 r/min)

## Mitat

*Pituus: 3795 mm
*Leveys: 1830 mm
*Korkeus: 1250 mm
*Akseliväli: 2340 mm
*Omamassa: 930 kg (Kilpaversio 790 kg)
Ford Thunderbird (1958)

**[[Ford Thunderbird]]** -henkilöautomallin toinen, nelipaikkainen sukupolvi syntyi, kun alkuperäisen Thunderbirdin myyntimäärän katsottiin olevan edelleen liian pieni kaksipaikkaisuuden takia. Nelipaikkainen auto suunniteltiin itsekantavalla korirakenteella, jotta saatiin mahdollisimman suuret sisätilat ulkomitoiltaan pieneen autoon. Autot rakennettiin uudessa Lincoln-merkille suunnitellussa tehtaassa Michiganin Wixomissa, koska myös uudet Lincoln-mallit hyödynsivät uutta itsekantavaa korirakennetta. Thunderbirdia valmistettiin ensimmäisenä mallivuonna 37&nbsp;892 kappaletta, joka oli puolet enemmän kuin edellisen version vuotuinen tuotantomäärä, vaikka uuden version ensimmäinen tuotantovuosi oli vain yhdeksän kuukauden mittainen.

Auto on muotoilultaan hyvin erikoinen ja särmikäs ja sen lempinimi englanninkielisissä maissa onkin "Squarebird" eli vapaasti suomentaen särmälintu. Se on noin 230 millimetriä matalampi kuin saman aikakauden muut amerikkalaiset henkilöautot, ja maavaraakin on vain 147 millimetriä. Auton kardaaniakseli jouduttiin matalan maavaran takia sijoittamaan melko ylös, ja kardaanitunneli näkyy auton sisällä suurena, koko auton mittaisena keskikonsolina. Se on yksi tämän mallin tunnetuista muotoilupiirteistä.

## Tekniikka

Vakiovaihteistona vuoden 1958 Thunderbirdissä oli kolmivaihteinen manuaali, mutta lisävarusteena saatavissa olivat myös ylivaihteella varustettu versio sekä *Cruise-O-Matic*, kolmiportainen kaksialueinen automaattivaihteisto, joka oli auton ostajien keskuudessa ylivoimaisesti suosituin valinta.

Edessä on erillisjousitus kierrejousin ja epätavallisen pitkin A-varsin. Takana on jäykkä akseli kierrejousin tuettuna. Jarruina edessä ja takana on rumpujarrut.

## Kehitys

Vuonna 1959 keulan, perän ja sivujen koristelua muutettiin, saataville tuli myös nahkasisustus. Takajousitusta uudistettiin ja kierrejousien tilalle tuli lehtijouset, uudeksi moottorivaihtoehdoksi tuli seitsemän litran V8, joka kuului Lincolnin moottorivalikoimiin. Samalla myyntiluvut taas lähes kaksinkertaistuivat, ja autoa valmistettiin jopa 67&nbsp;456 kappaletta, joista 10&nbsp;261 kappaletta avomallia.

Vuonna 1960 tehtiin jälleen myyntiennätys: 92&nbsp;842 myytyä Thunderbirdiä, joista 11&nbsp;860 avomallia. Tähän vuosimalliin oli tarjolla kattoluukku, joka tunnettiin nimellä *Golde Top*. 

## Moottorit

* **352** (FE) (n. 5&nbsp;800 cm³)
* **430** (MEL) (n. 7&nbsp;000 cm³)

## Aiheesta muualla
Ford Thunderbird (1955)

**Ensimmäisen sukupolven Ford Thunderbirdiä** valmistettiin vuosina 1955–1957. Nämä ensimmäisten tuotantovuosien Thunderbirdit olivat kaksipaikkaisia, ja vasta vuonna 1958 esitelty toinen sukupolvi kasvoi nelipaikkaiseksi.

## Ford Thunderbird (1955–1957)

Fordin autosuunnittelijat olivat vuosia harkinneet kaksipaikkaista automallia mallistoonsa, mutta ajatusta ei ollut toteutettu urheiluautojen vähäisen kysynnän vuoksi. Vuonna 1953 Fordin pahin kilpailija General Motors avasi kaksipaikkaisten autojen markkinat tuomalla myyntiin Chevrolet Corvetten. Fordin vastaus oli vuotta myöhemmin esitelty Thunderbird, joka nimettiin Pohjois-Amerikan lounaisrannikon intiaanien vaurauden ja sateen jumalan mukaan. Thunderbird ei ollut teknisesti yhtä edistyksellinen kuin lasikuitukorinen Corvette, mutta se oli helposti räätälöitävissä lukuisten lisävarusteiden ansiosta. Muotoilu oli haluttu pitää yksinkertaisena ja konstailemattomana. Thunderbird sai hyvän vastaanoton, ja autoa myytiin 24 kappaletta yhtä myytyä Corvettea kohden.

Thunderbirdissä oli edessä erilliset kierrejouset, takana puolestaan oli lehtijousitus. Moottori oli 4,8-litrainen OHV V8, jossa oli tehoa 193 hevosvoimaa. Voimansiirtona oli kolmivaihteinen manuaalivaihteisto, jonka sai halutessaan myös ylivaihteella varustettuna. Lisävarusteena sai kolmiportaisen *Ford-O-Matic*-automaattivaihteiston.

Vakiona Thunderbirdissä oli irrotettava lasikuitukatto, mutta optiona oli tilattavissa myös kangaskatto. Lisävarustelistalta oli valittavissa muun muassa ohjaustehostin, sähköikkunat, radio, sähkösäätöiset istuimet, jarrutehostin ja sähkötoiminen katto.

Vuonna 1956 Thunderbirdiä uudistettiin kevyesti. Tavaratilan kokoa kasvatattiin siirtämällä varapyörä erilliseen takaluukun kanteen asennettuun koteloon. Ohjaamon ilmanvaihdon parantamiseksi etupyörien taakse tuli tuuletusaukot. Maksuttomana lisävarusteena sai nyt myös pienen pyöreän ikkunan lasikuitukattoon. Suurempi 5,1-litrainen V8-moottori tuli tarjolle pienemmän rinnalle.

Seuraavat uudistukset tulivat vuonna 1957. Etupuskuri ja -säleikkö muotoiltiin uudelleen ja pyrstöevien kokoa suurennettiin. Takavalot olivat uudet ja aiempaa suuremmat. Varapyörä siirtyi takaisin tavaratilaan, jota oli muutettu siten, että varapyörä mahtuisi sinne paremmin. 5,1 litran moottorista valmistettiin myös McCulloch-ahtimilla varustettuja 300- ja 340-hevosvoimaisia versioita.

## Lähteet
* 

### Viitteet

## Aiheesta muualla

* International Thunderbird Club 
* Classic Thunderbird Club International
Ford Thunderbird (1961)

**Ford Thunderbird mk3** eli uusi ”luodinmuotoinen” Thunderbird tuli myyntiin vuonna 1961. Autoa myytiin hyvin paljon, ensimmäisenä vuonna 73&nbsp;051 kappaletta, joista 10&nbsp;516 avomallia. Auto pääsi julkisuuteen muun muassa Indy 500 -kilpailun turva-autona sekä presidentti John F. Kennedyn paraatissa.

## Kehitys

Vuonna 1962 esiteltiin Thunderbird Sports Roadster, jossa on tonneau-tyylinen peite takapenkkien päälle, joka tekee autosta kaksipaikkaisen. Autossa on myös Kelsey-Hayesin pinnavanteet ja erikoisvarustelu. Auton kallis hinta ja epäkäytännöllisyys vähensivät myyntilukuja, mutta muun muassa Elvis Presley omisti tällaisen auton. Vuoden tuotanto oli 78&nbsp;011 kappaletta, joista 9&nbsp;884 avomallia. Samana vuonna tuli myös landau-malli, jossa on vinyylikatto ja S-palkit takapilareissa. Tämä malli on ensimmäinen vinyylikattoinen malli, josta alkoi 20-vuotinen vinyylikattoisten Thunderbirdien kausi.

Vuonna 1963 myyntiluku väheni 63&nbsp;313 myytyyn autoon ja myyntiin tuli rajoitettu erä **Principality of Monaco** mallia, jossa on erityinen kilpi jossa on omistajan nimi sekä auton sarjanumero, tätä mallia valmistettiin vain 2&nbsp;000 kappaletta. Kaikissa erikoismalleissa on erikoinen valkoinen nahkasisustus sekä roosanvärinen landau-tyylinen vinyylikatto. Samana vuonna valmistettiin vain 5&nbsp;913 avoautoa ja 455 Sports Roadsteria, joten mallin suosio alkoi hiipua.

## Suomalaisarvio

*Tekniikan Maailman* esittelyssä alkuvuodesta 1963 autoa kuvailtiin erikoiseksi henkilö- ja urheiluauton yhdistelmäksi, joka ei eurooppalaisessa ”urheiluautohullussa” herätä isolla koollaan ja amerikkalaistyylisillä ratkaisuillaan suurta mielenkiintoa. Sen kirjoitettiin olevan yksi isoimmista ja painavimmista automalleista, joissa tuolloin oli itsekantava teräskori. Varustelun erikoisuuksista mainittiin sivuun kääntyvä ohjauspyörä, tuulilasiin liimattu sisätaustapeili, sähkönostimin toimivat sivuikkunat ja sähköhydraulisesti toimiva kattokuomu.

## Moottorit

***390** (n. 6&nbsp;400 cm3)

## Lähteet
REC

**REC** voi tarkoittaa seuraavia:

* REC, Renewable Energy Corporation, norjalainen aurinkoenergialaitteita valmistava yritys
* REC, Rajalakshmi Engineering College, intialainen teknillinen yliopisto Chennaissa
* REC, Jaume Balaguerón ja Paco Plazan ohjaama kauhuelokuva vuodelta 2007
* REC 2, elokuva vuodelta 2009, edellisen jatko-osa
* REC, useissa nauhureissa painike, jonka painaminen käynnistää nauhoituksen